
ক শেয়ালের সঙ্গে এক চিংডিমাছের আলাপ হলো৷ আর. শেয়াল 


তাকে বললো, “এসো আমরা পাল দিয়ে দৌড়োই!" 
“বেশ ভাই শেয়াল, দৌড়োনে। যাক!" 


তারপর তারা দৌড়োতে নুরু করলো। 


যেই না শেয়াল দৌডোতে সুরু করেছে চিংডিমাছটা তাঁর ল্যাজটা ধরে নিলো। 
শেয়াল দৌড়োচ্ছে তে দৌড়োচ্ছেই আর চিংড়িমাছ ধরেই আছে তার ল্যাজ, কিছুতেই 
ছাড়ছে না। 


শেয়াল দৌড় শেষ করে ল্যাজ নাড়িয়ে পেছন ফিরে তাকালো। তাঁর ধারণা 
চিংড়িমাছ তখনো অনেক পেছনে গুটি-গুটি আসছে। 

কিন্তু চিংডিমাছ শেয়ালের ল্যাজ ছেড়ে দিয়ে বললো : 

“আমি তো তোমার জন্যে কতক্ষণ ধরে অপেক্ষ। করছি!" 


কদিন এক সারস পাখী শেয়ালের কাছে এসে বললো: 

“শেয়াল ভায়া, তুষি জানো কেমন করে উড়তে হয়?” 

) 'না, জানি না তো', শেয়াল বললো 

“আচ্ছা, তাহলে আমার পিঠে ওঠো আর আমি তোমায় শিখিয়ে দেবো।' 
শেয়াল সারসের পিঠে উঠলো আর সারস অনেক উঁচু দিয়ে আকাশে 

উডভতে লাগলো। 


“শেয়াল ভায়া, তুমি কি পৃথিবী দেখতে পাচ্ছোঃ" 
'আমি প্রায় দেখতে পাচ্ছি না বললেই হয়_-ওটা একটা ছোট্ট গালচের মতো 
দেখাচ্ছে।' ঠ 

তখন সারস পিঠ ঝাঁকিয়ে শেয়ালকে ফেলে দিলো। শেয়াল নরম জায়গাতেই 


পড়লো একেবারে এক খড়ের গাদার মাঝখানে । 
সারস হুস করে নামলো। 


“আচ্ছা শেয়াল ভায়া, এখন তুমি উড্ভতে পারো?" 

'আমি উড়তে পাৰি বটে__কিন্ত মাটিতে নাবাটাই শক্ত ।” 

“আচ্ছা আবার ওঠো- আমি তোমায় শিখিয়ে দেবো।" 

শেয়াল আবার সারসের পিঠে উঠলো। সারস আরো উ'চুতে উঠলো আর তারপর পিঠ 
ঝাঁকিয়ে শেয়ালকে দিলো ফেলে। 

শেয়াল পড়লো গিয়ে এক ছলায় আব অনেকক্ষণ ধরে হাকপাক করেও 
বেরুতে পারলো না। 

আর তাই শেষ পর্যন্ত শেয়ালের আর উড়তে শেখা হলো না। 


ক সময় শেয়ালে আর যারসে খুব বন্ধুত্ব ছিলো। একদিন শেয়াল 

ঠিক করলো! সারসকে নেমস্তন করবে। আর তাই তার সঙ্গে দেখা করতে 

গিয়ে তাকে খাবার নেমন্তন্ন করে এলো। 

'এসো। তাই সারস, এসো। বন্ধু আমার, কী ভালো খাওয়াটাই না হবে! 
সারস শেয়ালের বাড়ী নেমন্তন্ন খেতে গেলে! । শেয়াল কিছুটা পরিজ তৈরী 


করে রেকারে ঢাললো। তারপর সারসের সামনে সেটা রেখে বললো; 

“খেয়ে নাও তাই_-আমি নিজে এটা তৈরী করেছি।" 

সারস ঠক্‌ ঠক্‌, টক্‌ টক্‌করে ঠোট দিয়ে রেকাবটা ঠোকরাতে লাগলো বটে কিন্ত 
একটুও পরিজ খেতে পারলো না। এদিকে শেয়াল কিন্তু দিব্যি চেটেপুটে সবটা শেষ 
করলো। 

সব পরিজটা খাওয়া শেষ হলে শেয়াল বললো৷ : 

“কিছু মনে কোরো না ভাই! তোমাকে খেতে দেবার মতে৷ আর কিছুই আমার নেই।" 

'ধনাবাদ, শেয়াল তাই। অনেক ধন্যবাদ! এখন তোমার পালা আমার বাড়ীতে 
এসে নেমন্তন্ন খাওয়ার।' 

পরের দিন শেয়াল সারগের বাড়ী গেলো। সারস কিছুটা ঝোল রেঁধে সেটা এক লঙ্কা 
গলাওলা কলসীতে ঢাললো। তারপর সেটাকে টেবিলে রেখে বললো : 

খেয়ে নাও, শেয়াল ভাই, তোমাকে দেবার মতো৷ আমার কাছে আর কিছুই নেই।' 


শেয়াল কলসীটার চারদিকে ক্রমাগতই পাক খেয়ে চললো। একবার এদিক আর 
একবার ওদিক থেকে ঝোলটা খেতে চেষ্টা করলো। কলরীটার এখানটা, একবার চাটলো 
সেখানটা একবার শুঁকলে। কিন্ত তার মাথাটা কিছুতেই ভেতরে গললো না। এদিকে সারস 
কলসীটার সামনে তার লঙ্কা ঠ্যাঙে দাড়ালো আর -তার লম্বা ঠোট দিয়ে টেনে ঝোলটা 
খেতে লাগলো৷। সে ঠুক্রিয়ে ঠুকৃরিয়ে সব ঝোলটা শেষ করলো। 

“কিছু মনে কোরো না, শেয়াল ভাই", সে বললো, 'তোমাকে দেবার মতো শুধু 
এটাই ছিলো।' 

কাজেই শেয়াল বাড়ী ফিরলো নিরাশ হয়ে আর খিদে নিয়ে। 

আর তারপর থেকে শেয়ালের আর সারসের বুদ্ধ ছুটে গেলো। 


কদিন এক চাধীমেয়ে ক্ষেতে গেলো। প্রথমে কিন্তু সে দুধভরা 
একটা কলসী কতকগুলো ঝোপুর ভেতরে লুকিয়ে রাখলো। শেয়ালটা 
চুপিসাড়ে কলসীটার কাছে গিয়ে মাথা ডুবিয়ে জিত দিয়ে চেটে-চেটে 
দুধটা শেষ করলো। কিন্তু বাড়ী যাবার সময়-__ ওমা) কী কাণ্ড, কী কাণ্ড! 


কিছুতেই সে কলঙীটার ভেতর থেকে মাথাটা বার করতে পারলো না। 

মাথাটাকে এপাশে-ওপাশে ঝাঁকিয়ে সে এদিক-ওদিক দৌড়তে লাগলো কিন্ত 
কোনোই ফল হলো না। অবশেষে সে বললো: 

“দেখ কলমসী, এবার তোমার তামাসা রাখো! আমায় ছাঁড়ো।? 

কিন্ত কলসীটা শেয়ালকে ছাড়লো ন1। তখন শেয়াল বাস্তবিকই চটে উঠলো । 


সে বললো, “আচ্ছা বেশ, যখন তুমি আমায় ছাড়ছো না তখন আমি তোমায় 
ডুবিয়ে ছাড়বো।' 

আর সে দৌড়ে এক নদীর তীরে গেলো। 

কলসীটাকে সে ডোবালো ঠিকই-_কিন্ত কলপীটা তাকে নিজের সঙ্গে জলের 
তলায় টেনে নিয়ে গেলে। 


য়াল একদিন মাটির এক গর্তে পড়লো। গর্তটার কাছে 
ছিলো এক গাছ আর সেই গাছে এক বুলবুলি বাসা বাঁধছিলো। 
বুলবুলিটার ওপর নজর রেখে অনেকক্ষণ শেয়াল গর্তটার মধ্যে পড়ে 
রইলো। 
অবশেষে সে বললো, “বুলবুলি, ওখানে উঁচুতে তুমি কী করছো?' 
“বাসা বানাচ্ছি। ' 
"বাসায় তোমার কিসের দরকার?! 
“আমার বাচ্চাদের মানুষ করার জন্যে।' 
“বুলবুলি, আমার জন্যে কিছু খাবার নিয়ে এসো। না আনলে তোমার ছানাদের 
আমি গিলবো।" 
বেচারি বুলবুলি অনেকক্ষণ ধরে. ভাবলো-__ 
শেয়ালের জনো খাবার সে কী করে নিয়ে আসতে 
টিসি পারে। তারপর সে উড়ে গ্রামে গেলো আর একটা 
মুরগী নিয়ে ফিরলো। শেয়ালটা মুরগীটাকে খেয়ে 
বললো: 
“বুলবুলি, আমার জন্যে তো খাবার 
আনলে, নয় কি? 
১৪ 


“হা এনেছি।? 

'এবার তবে আমার 'জন্য জল নিয়ে এসো।' 

বেচারি বুলবুলি অনেকক্ষণ ধরে ভাবলো; শেয়ালের জনো জল সে কী করে নিয়ে 
আসতে পারে? তারপর সে গ্রামে উড়ে গেলো আর শেয়ালের জনো কিছুটা জল এলো৷ 
নিয়ে। জলটা পান করে শেয়াল বললো; 

“বুলবুলি, আমার জনো তো খাবার নিয়ে এলে, 
লয় কি?' 

*হ্যা এনেছি।" 

“আমার জনো তো জল নিয়ে এলে, নয় কি?" 

“হা। এনেছি।" 

'এবার তবে এই গর্ত থেকে আমাকে বেরুতে সাহাযা করো।' 

বেচারি বুলবুলি অনেকক্ষণ ধরে ভ্রাবলো:; কী করে শেয়ালকে ফে বার করতে 
পারে। তারপর (স গর্তের মধ্যে ছোট-ছোট কাঠি ফেলতে লাগলো। অরশেষে এতো 


কাঠি জমলো৷ যে শেয়াল সেই কাঠির স্ত.পের ওপর চড়ে গর্ত থেকে বেরিয়ে আগতে 
পারলো। বেরিয়ে এসে সে গাছের তলায় শুলো। 

সে বললো। “আচ্ছা বুলবুলি, আমার জন্যে তো খাবার নিয়ে এলে, নয় কি?” 

“হ্যা এনেছি।? 

“আমার জন্যে তো জল নিয়ে এলে, নয় কি?" 

“হ্যা এনেছি।' 

“এবারে কিন্তু আমাকে হাসাতে হবে।" 

বেচারি বুলবুলি অনেকক্ষণ, ধরে ভাবলো : শেয়ালকে সে কী করে হাসাতে পারে? 

অবশেষে সে বললো, 'আমি উড়ি আর, শেয়াল ভাই, তুমি আমার পেছন-পেছন 
দৌড়োও।" 

বুলবুলি গ্রামে উড়ে গিয়ে এক ফটকের ওপর বসলো, শেয়াল বসলো ফটকের 
পাশে। বুলবুলি তখন চেঁচাতে লাগলো : 

'আমাকে একটা পিঠে দাও গির্নী, আমাকে একটা পিঠে দাও! একটা পিঠে, 
একটা পিঠে!" 

তার ডাক শুনে কুকুরগুলো৷ উঠোন থেকে দৌড়ে এল। আর শেয়ালটাকে তাড়!লে!। 


রত 


